armvectores/hy_wikipedia_2023 huggingface dataset:
Բրենդա Էնն Սփենսեր

Բրենդա Էնն Սփենսեր (անգլ.՝ Brenda Ann Spencer, ապրիլի 3, 1962(1962-04-03), Սան Դիեգո, Կալիֆոռնիա, ԱՄՆ), ամերիկուհի մարդասպան, ով կրակ է բացել Սան Դիեգոյում (Կալիֆոռնիա) գտնվող Քլիվլենդի հիմնական դպրոցի աշակերտների վրա։


== Մանկություն ==
Դեռևս մանուկ հասակից Բրենդան հետաքրքվել է զենքերով և բռնությունների մասին պատմություններով։ 1978 թվականի Սուրբ Ծննդին հայրը նրան նվիրում է 22 տրամաչափի ինքնաձիգ՝ օպտիկական նշանակետով և 500 փամփուշտներով։ Հարևանների խոսքերով՝ Բրենդան փոքրիկ գողություններ էր կատարում, հետաքրքրվում թմրանյութերով և փախչում դասերից։ Համադասարանցիները հիշում էին, որ հրաձգությունից մեկ շաբաթ առաջ Բրենդան նրանց ասել է, որ ուզում է այնպիսի մի մեծ բան, որ հայտնվի հեռուստատեսությունում։


== Հրաձգություն ==
1979 թվականի հունվարի 29-ին տասնվեցամյա Բրենդան իր տան պատուհանից երեսունվեց կրակոց է արձակել դպրոցի մոտ կանգնած երեխաների վրա։ Երեխաներից ութը և մեկ ոստիկան վիրավորվել էին։ Մեծահասակներից երկուսը մահացել էին (Բարթոն Ռեգգը և Մայքլ Շուարը)՝ փորձելով փրկել դպրոցականներին։ Դրանից հետո Բրենդան շրջափակվեց տանը և շուրջ յոթ ժամ դուրս չեկավ։ Ի վերջո նա հանձնվեց։ Երբ նրան հարցրել էին՝ ինչու է արել այդպիսի բան, պատասխանել է. «Ինձ դուր չեն գալիս երկուշաբթիները (անգլ.՝ I Don’t Like Mondays)»: Սենյակի զննումից հետո ոստիկանությունը գտավ միայն գարեջրի ու վիսկիի դատարկ շշեր, սակայն, իրենց խոսքերով, Սփենսերը հրաձգության ժամանակ արկոհոլի ազդեցության տակ չէր։


== Դատավճիռ ==
Ծանր հանցագործության համար տասնվեցամյա Բրենդային դատեցին ինչպես մեծահասակի։ Նա իրեն մեղավոր է ճանաչել երկու սպանության և զինված հարձակման համար՝ ստանալով ցմահ ազատազրկում և 20 տարի անց ներում խնդրելու իրավունք։ Չորս անգամ մերժել են նրա՝ պայմանական ազատման խնդրանքը։ Հաջորդ անգամ նա կարող է դիմել 2019 թվականին։


== Հետաքրքիր փաստեր ==
1993 թվականին Սփենսերը պնդում էր, որ եղել է թմրանյութի և ալկոհոլի ազդեցության տակ, իսկ 2001-ին ասել է, որ հոր կողմից ենթարկել է ընտանեկան բռնության. նա ծեծել է աղջկան և բռնություն կիրառել։ Սակայն այս տարբերակները դժվար թե կարելի է ճիշտ համարել
Իռլանդական «The Boomtown Rats» խումբը գրել է «I Don’t Like Mondays» երգը


== Ծանոթագրություններ ==


== Արտաքին հղումներ ==
«Several articles from San Diego Union Tribune»։ Արխիվացված է օրիգինալից 2012-02-14-ին։ Վերցված է 2016-11-15 
I Don’t Like Mondays, from Internet Movie Database
The Killing of America, from Internet Movie Database
Ալկաբոն

Ալկաբոն (իսպ.՝ Alcabón), մունիցիպալիտետ Իսպանիայում, գտնվում է Տոլեդո նահանգի՝ Կաստիլա Լա Մանչա ինքնավար մարզի կազմում։ Ինչպես նաև Տորրիխոս շրջանում։ Բնակչությունը 747 մարդ։ Տարածքը՝ 8 կմ² է։ Պրովինցիայի վարչական կենտրոնից հեռու է 36 կմ։


== Ժողովրդագրություն ==


== Արտաքին հղումներ ==
Diputación de Toledo
MAP Archived 2007-05-10 at the Wayback Machine.
Եղջյուր (ֆիլմ)

«Եղջյուր» (անգլ.՝ Horns), ամերիկյան մութ-ֆենտեզի թրիլեր, որի ռեժիսորը Ալեքսանդր Աժան է։ Ֆիլմը Ջո Հիլի համանուն վեպի էկրանավորումն է։ Գլխավոր դերերում հանդես են գալիս Դենիել Ռեդքլիֆը և Ջունո Թեմփլը։ Ֆիլմի պրեմիերան տեղի է ունեցել 2013 թվականի սեպտեմբերի 6-ին Տորոնտոյի կինոփառատոնին։


== Սյուժե ==
Իգ Պերիշն ապրում է Գիդեոն Բեյ քաղաքում՝ ԱՄՆ-ի հյուսիս-արևմուտքում։ Մի անգամ նրան մեղադրում են իր ընկերուհու՝ Մերրինի սպանության մեջ։ Գրեթե բոլոր բնակիչները՝ ներառյալ նաև նրա ծնողները, երես են դարձնում երիտասարդ տղայից։ Հուսահատության մեջ նա աստվածանարգության գործողություն է անում, ինչի հետևանքով Իգի մոտ եղջյուրներ են աճում և գերբնական ունակություններ ի հայտ գալիս։ Նրա ներկայությամբ մարդիկ ասում են այն, ինչ մտածում են և անում են այն՝ ինչի մասին երազում են։


== Դերերում ==


== Ստեղծում ==
Գլխավոր դերը սկզբում պետք է կատարեր Շայա Լաբաֆը, իսկ հետո որոշումը փոխվեց և դերը տրվեց Դենիել Ռեդքլիֆին։
Նկարահանումները սկսվեցին 2012 թվականի սեպտեմբերի վերջին Բրիտանական Կոլումբիայում։ Նկարահանումներն անցկացվել են նաև  Վանկուվերում, Միշենում և Սքվամիշում։ Նկարահանումներն ավարտվել են 2012 թվականի դեկտեմբերին։


== Ծանոթագրություններ ==
Եղիշե Սողոմոնյան (քաղաքական գործիչ)

Եղիշե Հենրիկի Սողոմոնյան (փետրվարի 8, 1983, Արագածոտն, Վերին Սասնաշեն), հայ պետական և քաղաքական գործիչ, ՀՀ ԱԺ 7-րդ գումարման պատգամավոր, ՀՀ ԱԺ «Իմ քայլը» խմբակցության անդամ։


== Կենսագրություն ==
Ծնվել է 1983 թվականի փետրվարի 8-ին Արագածոտնի մարզի Վերին Սասնաշեն գյուղում։ 2004 թվականին ավարտել է Երևանի պետական համալսարանի տնտեսագիտության և կառավարման ֆակուլտետը։ 2006 թվականին ԵՊՀ նույն ֆակուլտետի մագիստրատուրան։ 2009 թվականին ավարտել է ԵՊՀ նույն ֆակուլտետի ասպիրանտուրան։ Ստացել է հաշվապահի և աուդիտորի որակավորում։
2005-2006 թվականներին եղել է «Արդշինինվեստբանկ» ՓԲԸ վարկային մասնագետ, իսկ 2006-2008 թվականներին՝ «Մետրոպոլ» ՍՊԸ հաշվապահ։ Եղիշե Սողոմոնյանը 2008-2010 թվականներին եղել է «Սովռանո» ՍՊԸ ֆինանսիստ։
2009 թվականից դարձել է ԵՊՀ դասախոս, իսկ 2009-2010 թվականներին՝ «ՖՖԱ ինվեսթմենթ» ՍՊԸ և «Սոնագրո» ՍՊԸ գլխավոր հաշվապահ։ 2010-2015 թվականներին եղել է «Ի Էմ Էյջ Քոնսթրաքշն» ՓԲԸ ֆինանսական գծով փոխտնօրեն, իսկ 2011-2018 թվականներին՝ «ՖԻՆՍ» ՓԲԸ տնօրեն։
2013-2015 թվականներին էլ եղել է «ԱֆինաՊալլադա» շինարարական ՓԲԸ հայաստանյան մասնաճյուղի գլխավոր հաշվապահ։
2013-2018 թվականներին եղել է «Հյուսիսային պողոտա 6» համատիրության գլխավոր հաշվապահ և «Ֆիդես հիփոթեքային ընկերություն» ՓԲԸ վերստուգող։
2014-2015 թվականներին եղել է «Գրիման» ՍՊԸ գլխավոր հաշվապահ, իսկ 2015-2018 թվականներին՝ «Բակտեկ Էկո» ՍՊԸ տնօրեն։ 2016-2018 թվականներին էլ եղել է «Մեծն Ներսես» բարեգործական հկ գլխավոր հաշվապահ, իսկ 2017-2018 թվականներին՝ «Կենցաղային քիմիայի գործարան» ՍՊԸ գլխավոր հաշվապահ։
2017-2018 թվականներին եղել է «Ինտերքլին» ՍՊԸ ֆինանսական տնօրեն, «Մոգո» ՈՒՎԿ ՍՊԸ վերստուգող։
2018 թվականին դարձել է «Գոլդեն Տոբակո» ՍՊԸ գլխավոր հաշվապահ և «Կոտայք գարեջուր» ՍՊԸ ներքին աուդիտոր։ Նույն թվականին եղել է «Համազգային հայ կրթական և մշակութային» հիմնադրամի գլխավոր հաշվապահ։
2018 թվականի դեկտեմբերի 9-ին ընտրվել է ԱԺ պատգամավոր «Իմ քայլը» կուսակցությունների դաշինքի համապետական ընտրական ցուցակով։


== Ընտանիք ==
Ամուսնացած է, ունի երկու զավակ։


== Ծանոթագրություններ ==
Յասենի (գյուղ, Սումիի շրջան)

Անվան այլ կիրառումների համար տե՛ս՝ ՅասենիՅասենի (ուկրաիներեն՝ Ясени), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Յասենի գյուղում բնակվում էր 375 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իննա Զարաֆյան

Իննա Սուրենի Զարաֆյան (ռուս.՝ Инна Суреновна Зарафьян, հունիսի 13, 1928(1928-06-13) - հուլիսի 24, 2007(2007-07-24), Մոսկվա, Ռուսաստան) հայկական ծագմամբ խորհրդային ռուսաստանաբնակ կինոօպերատոր, ՌՍՖՍՀ արվեստների վաստակավոր գործիչ (1976), «Պատվո նշան» շքանշանի ասպետ։


== Կենսագրություն ==
Իննա Զարաֆյանը ծնվել է 1928 թվականի հունիսի 13-ին։ Ավարտել է Մոսկվայի կինեմատոգրաֆիայի համառուսական պետական ինստիտուտը (1953, Լեոնիդ Կոսմատովի արվեստանոց)։ 1962 թվականից աշխատել է որպես բեմադրող օպերատոր Գորկու անվան կինստուդիայում։ Նկարահանել է ավելի քան երեսուն գեղարվեստական ֆիլմ, այդ թվում՝ «Եղջերու թագավորը» (ռուս.՝ «Король-Олень»), «Զմրուխտե քաղաքի հրաշագործը» (ռուս.՝ «Волшебник Изумрудного города»), «Սիրելիներից մի բաժանվեք» (ռուս.՝ «С любимыми не расставайтесь»)։
Աշխատել է հայտնի ռեժիսորներ Յակով Սեգելի, Մարկ Դոնսկու, Յուրի Եգորովի, Պավել Արսենովի և այլոց հետ։
Իննա Զարաֆյանը մահացել է 2007 թվականի հուլիսի 24-ին Մոսկվայում։


== Անձնական կյանք ==
Իննա Զարաֆյանի ամուսինը եղել է գրող Վլադիմիր Ժուկովը (1928-1982)։


== Ֆիլմագրություն ==
Թմբկահարի ճակատագիրը (ռուս.՝ Судьба барабанщика, 1955)
Դրուժոկ (ռուս.՝ Дружок, 1958)
Հոսում է Վոլգան (ռուս.՝ Течёт Волга, 1962)
Ծառայողական պարտականությունները կատարելիս (ռուս.՝ При исполнении служебных обязанностей, 1963)
Գործ հիվանդություն (ռուս.՝ Серая болезнь, 1966)
Ամենահաջող օրը չէ (ռուս.՝ Не самый удачный день, 1966)
Արթնացրե՛ք Մուխինին (ռուս.՝ Разбудите Мухина!, 1967)
Եղջերու թագավորը (ռուս.՝ Король-олень, 1969)
Նադեժդա (ռուս.՝ Надежда, 1973)
Անչափահասները (ռուս.՝ Несовершеннолетние, 1976)
Սիրելիներից մի բաժանվեք (ռուս.՝ С любимыми не расставайтесь, 1980)
Դիվիզիայի հրամանատարի օրը (ռուս.՝ День командира дивизии, 1983)
Գլուխկոնծի (ռուս.՝ Кувырок через голову, 1987)
Ձագը Որսկան շների համաստեղությունից (ռուս.՝ Щен из созвездия Гончих Псов, 1991)
Հավաքագրորդ (ռուս.՝ Вербовщик, 1991)
Զմրուխտե քաղաքի հրաշագործը (ռուս.՝ Волшебник Изумрудного города, 1994)


== Ծանոթագրություններ ==


== Արտաքին հղումներ ==
Энциклопедия кино. 2010.
Սյուզեն Քեթրին Լանգեր

Սյուզեն Քեթրին Լանգեր (անգլ.՝ Susanne Katherina Langer, դեկտեմբերի 20, 1895(1895-12-20)[…], Նյու Յորք շրջան, Նյու Յորք, Նյու Յորք, ԱՄՆ - հուլիսի 17, 1985(1985-07-17)[…], Օլդ Լայմ, Նյու Լոնդոն շրջան, Կոնեկտիկուտ, ԱՄՆ), ամերիկացի փիլիսոփա, գեղագետ։
Հեղինակել է «Փիլիսոփայությունը նոր մոտեցմամբ» (1942) աշխատությունը։ Փիլիսոփայությունը, բարոյականությունը, բարքերն ու գեղագիտությունը դիտել է իբրև սիմվոլիզմի հատուկ ձևեր։
Հրաժարվել է գրականության պատմական բովանդակությունից, արվեստի երկերի մեջ տեսնելով «մարդկության ստեղծած վիթխարի առասպելի տեքստը, որտեղ անսահման տարբերակներով պատկերվում են սակավաթիվ հիմնական իրավիճակները։


== Ծանոթագրություններ ==
Սալ (գործիք)

Անվան այլ կիրառումների համար տե՛ս՝ Սալ (այլ կիրառումներ)Սալ, 

ստուգիչ սալ, ճշգրիտ մշակված արտաքին հարթությամբ կոշտ տուփաձև կողավոր թուջե միաձույլ կոնստրուկցիա։ Ծառայում է դետալների հարթայնությունը ստուգելու և չափանշիշ աշխատանքներ կատարելու համար։
Հարդարիչ սալ, հարթ պրիզմայաձև պողպատե սալ՝ մետաղե թերթերը, ձողերը և շինվածքները հատուկ մուրճի հարվածներով ուղղելու համար։
Չափանշման սալ, ճշգրիտ մշակված վերին հարթ մակերևույթով պրիզմայաձև սալ, որը ծառայում է որպես բազիսային հարթություն՝ նախապատրաստուկների չափանշման դեպքում չափերի երկրաչափական համաձայնեցման համար։ Չափանշման փոքր սալերը տեղադրում են փայտե կամ թուջե պատվանդանների վրա, մեծերը՝ հոծ հիմքերի կամ ամբարձիկների վրա։ Ծանր մեքենաշինության մեջ կիրառում են առանձին սալերից բաղկացած բաղադրովի չափանշման սալեր։
Եզեկիմ Վարդանյան

Եզեկիմ Բարեղամի Վարդանյան (1917, Կարճաղբյուր, Հայաստան - անհայտ), հայ մանկավարժ։ «Ժողովրդական կրթության գերազանցիկ»։ ԽՄԿԿ անդամ (1940): Հայրենական մեծ պատերազմի մասնակից։


== Կենսագրություն ==
Եզեկիմ Վարդանյանը ծնվել է 1917 թվականին Վարդենիսի շրջանի Կարճաղբյուր գյուղում։ 1939 թվականին ավարտել է շրջկենտրոնի միջնակարգ դպրոցը և նշանակվել Կարճաղբյուրի թերի միջնակարգ դպրոցում մաթեմատիկայի ուսուցիչ։ 
1941 թվականի սեպտեմբերին Եզեկիմը մեկնել է ռազմաճակատ։ Ակտիվորեն մասնակցել է Կուբանի մի շարք քաղաքների ու բնակավայրերի, այդ թվում՝ նաև Կրասնոդար քաղաքի ազատագրման մարտերին։ 1943 թվականին Վարդանյանը գործուղվել է Սարատովի ռազմաքաղաքական ուսումնարանում սովորելու։ 1944 թվականին լեյտենանտի կոչումով մեկնել է ռազմաճակատ և նշանակվել 3-րդ Բելոռուսական ռազմաճակատի 5-րդ հարվածային բանակի 215-րդ հրաձգային դիվիզիայի 612-րդ հրաձգային գնդի 2-րդ գումարտակի կուսակցական կազմակերպիչ և մասնակցել է Լիտվայի ազատագրմանը։ Մարտերից մեկում վիրավորվել է և ուղարկվել հոսպիտալ։ Ապաքինվելուց հետո նորից մեկնել է ռազմաճակատ, այս անգամ՝ որպես 184-րդ հրաձգային դիվիզիայի 294-րդ գնդի 3-րդ գումարտակի կուսկազմակերպիչ։ 1945 թվականի օգոստոսին Սախալինում մարտնչել է ճապոնական միլիտարիստների դեմ։ Մարտերում ցուցաբերած արիության և անձնվիրության համար Վարդանյանը պարգևատրվել է Կարմիր աստղի շքանշանով և մի շարք մեդալներով։
Վարդանյանը զորացրվելուց հետո շարունակել է մանկավարժական գործունեությունը։ Կարճաղբյուրի միջնակարգ դպրոցում դասավանդել է մաթեմատիկա։ Աշխատանքին զուգընթաց 1955 թվականին ավարտել է Երևանի պետական հեռակա մանկավարժական ինստիտուտի ֆիզմաթի ֆակուլտետը։ Եղել է Կարճաղբյուրի դպրոցի տնօրենի ուսումնադաստիարակչական աշխատանքի գծով տեղակալը։ 1940 թվականին ընդունվել է կոմունիստական կուսակցության շարքերը։ Պարգևատրվել է ՀԽՍՀ լուսավորության նախարարության «Ժողովրդական կրթության գերազանցիկ» կրծքանշանով։


== Պարգևներ ==
Կարմիր աստղի շքանշան
«Ժողովրդական կրթության գերազանցիկ»


== Ծանոթագրություններ ==
Ջեյսոն Շվարցման

Ջեյսոն Շվարցման (անգլ.՝ Jason Schwartzman, հունիսի 26, 1980(1980-06-26), Լոս Անջելես, Կալիֆոռնիա, ԱՄՆ)՝ ամերիկացի դերասան և երաժիշտ։ 
Դերասանուհի Թալի Շայրի և պրոդյուսեր Ջեք Շվարցմանի որդին, ռեժիսոր Ֆրենսիս Ֆորդ Կոպպոլի եղբորորդին։


== Կենսագրություն ==
1999 թվականին ավարտել է Լոս Անջելեսի Ուինդվիդյան դպրոցը (անգլ.՝ Windwood School): Մինչև դերասանական կարիերան Շվարցմանը եղել է թմբկահար և Phantom Planet խմբի երգերի հեղինակ։ Խմբից հեռանալուց հետո նա շարունակել է իր երաժշտական գործունեությունը, սակայն որպես կինոկոմպոզիտոր և մասնավորապես համարվում է «Միայնակ սրտեր» և «Մահացու ձանձրույթ» հեռուստասերիալների սաունդթրեքերի հեղինակներից մեկը, նաև «Կատակասերներ» ֆիլմի սաունդթրեքի հեղինակը։
Որպես դերասան՝ Շվարցմանը 1998 թվականին հանդես եկավ Ուես Անդերսոնի «Ռաշմոր» ֆիլմում։ Մաքս Ֆիշերի դերը խաղալու համար նրան առաջադրել են բազում մրցանակների։ Նա արժանացել է Young Artist Awards մրցանակին, որպես կատակերգու.
2007 թվականին Ուես Անդերսոնի համահեղինակությամբ գրեց «Գնացքը Դաջիլինգում» ֆիլմի սցենարը, իսկ իր եղբայր Ռոման Կոպոլոյը ֆիլմի պրոդյուսերներից մեկն էր։


== Անձնական կյանքը ==
2009 թվականի հունիսի 11-ին ամուսնացել է դիզայներ Բրեյդի Քանինհեմի հետ։ Ամուսիններն ունեն երկու դուստր՝ Մելրոու Ռիվերս Շվարցման, իսկ երկրորդ դստեր անունը հայտնի չէ.


== Ծանոթագրություններ ==


== Արտաքին հղումներ ==
«Неофициальный сайт Джейсона Шварцмана» (անգլերեն)։ Արխիվացված օրիգինալից 2012-04-20-ին։ Վերցված է 23.03.2010
Սափարեթ

Սափարեթ (վրաց.՝ სეფარეთი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 109 մարդ։


== Ծանոթագրություններ ==
Լորենց Ֆրյոլիխ

Լորենց Ֆրյոլիխ (դան․՝ Lorenz Frølich, հոկտեմբերի 25, 1820(1820-10-25)[…], Կոպենհագեն, Դանիա - հոկտեմբերի 25, 1908(1908-10-25)[…], Հելերուպ, Գենտոֆտե, Դանիա), դանիացի նկարիչ, պատկերազարդող, օֆորտի վարպետ։


== Կենսագրություն ==
Լորենց Ֆրյոլիխը ծնվել է Կոպենհագենի Գենտոֆտե կոմունայի Հելերոփ բնակավայրում։ Կոպենհագենում ուսանել է Քրիստոֆեր Վիլհելմ Էկերսբերգի մոտ, Դրեզդենում՝ Էդուարդ Բենդեմանի, Փարիզում՝ Տոմա Կուտուրի մոտ։ Հետագայում ապրել է Հռոմում և Փարիզում, որտեղ շարունակել է ցուցադրվել Փարիզյան սալոնում։ 1877 թվականին նշանակվել է Դանիայի գեղարվեստի թագավորական ակադեմիայի պրոֆեսոր։ Նրա նկարազարդումները, հատկապես մանկական գրքերը, ամենուր հայտնի են և ավելի կարևոր են, քան կտավները։ Լորենց Ֆրյոլիխի դուստրը՝ Էդմա Ֆրյոլիխը, եղել է նրա սիրած մոդելը, երբ երեխա էր։
Ստեղծել է մի շարք օֆորտային աշխատանքներ Ադամ Քրիստոֆեր Ֆաբրիցիուսի Դանիայի պատկերազարդ պատմություն պարբերականի համար, Ապուլեոսի «Կուպիդոնն ու Փսիքեն», «Աղոթք», Die Götter des Nordens և բազմաթիվ այլ աշխատանքներ։ Նկարազարդումներ է կատարել Ֆլենսբուրգի (Շլեզվիգ Հոլշտայն) բողոքարկման դատարանում և իր հայրենի երկրի որոշ շենքերում։
Դագմար Ալրիկը և նրա օգնականները 18 տարի անցկացրեցին Կոպենհագենի քաղաքապետարանում՝ պատկերազարդելու Հյուսիսային Եվրոպայի երկրների դիցաբանական մոտիվները Ֆրյոլիխի գծանկարների հիման վրա։
Կառլ Նիլսենը Ֆրյոլիխի 80-րդ տարեդարձի համար գրել է Kantate til Lorenz Frølich-Festen (CNW 103) ստեղծագործությունը, որը նշվել է Կոպենհագենի Koncertpalæet 1900 թվականի նոյեմբերի 30-ին։


== Կտավներ ==
King Harald Bluetooth (1840)
Cupid and the Water-Sprite (1845, Leipzig Museum)
Family of a Wood-God


== Գրականություն ==
Iben Overgaard (red.), Lorenz Frølich – Myte og Landskab, ISBN 978-87-87191-18-0.
Lotte Thrane, Tusmørkemesteren. Ti kapitler om Lorenz Frølich og hans tid. ISBN 978-87-7695-001-9.


== Պատկերասրահ ==

		
		
		


=== Պատկերազարդումներ ===

		
		
		
		


== Ծանոթագրություններ ==


== Արտաքին հղումներ ==
The Lord's Prayer, Illustrated in a series of Etchings, 1863.
Illustrations for Nordens Guder (Nordic Gods) by Adam Oehlenschläger, 1885.
Illustrations for Den Ældre Eddas Gudesange by Karl Gjellerup, 1895.
Lorenz Frølichի գործերը Գուտենբերգ նախագծում
Eight stories illustrated by Lorenz Frølich in the Baldwin Library, University of Florida
Ռանկագուա

Ռանկագուա (իսպ.՝ Rancagua), քաղաք Չիլիում։ Համանուն կոմունայի վարչական կենտրոնը, Կաչապոալ նահանգի և Օ'Հիգինս տարածաշրջանի կենտրոնը:Բնակչությունը կազմում է 206 971 մարդ (2002)։ Կոմունան մտնում է Կաչապոալ նահանգի և Օ'Հիգինս տարածաշրջանի կազմի մեջ։
Կոմունայի տարածքը 260,9 կմ² է։ Բնակչությունը կազմում է 241 774 մարդ (2017)։ Բնակչության խտությունը 926,81 մարդ /կմ² է։


== Դիրք ==
Քաղաքը գտնվում է երկրի մայրաքաղաք Սանտյագոյից 79 կմ հարավ։
Կոմունան սահմանակից է․

հյուսիս-արևելքում Գրաներոս կոմունային
արևելքում Կոդեգուա, Մաչալի կումունաներին
հարավոմ Օլիվար կոմունային
հարավ-արևմուտքում Դոնիուե կոմունային
արևմուտքում Ալուե կոմունային։


== ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևորագույն բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայք
Ռանկագուա կոմունա (citypopulation.de)
Նովոդևիչյան գերեզմանատուն

Նովոդևիչյան գերեզմանատուն, հանգուցյալների թաղման հայտնի վայր Մոսկվայում։ Ստեղծվել է 1898 թվականին Նովոդևիչի վանքի հարավային պատի մոտ։ Սովետական ժամանակաշրջանում վերածվել է ազգային պանթեոնի` երկրորդը իր մեծությամբ, Կրեմլի պատի գերեզմանատնից հետո։ Գտնվում է Կենտրոնական ադմինիստրատիվ շրջանի հարավարևմտյան մասում, Խամովնիկներում (Լուժնեցկի անցում 2)։


== Գերեզմանատան տարածքը ==
Սկզբնական գերեզմանները ստեղծվել են XVI դարում Նովոդևիչյան վանքի մոտակա տարածքում։ Դրանք հիմնականում եղել են վերնախավի ներկայացուցիչների, իսկ ավելի ուշ այլ դասերի ներկայացուցիրների գերեզմանները։ XX դարի սկզբերին վանքի գերեզմանատան տարածքում այլևս ազատ տեղ չկար։ 1898 թ. գերեզմանատան ընդլայնման համար երկու հեկտար հողատարածք հատկացվեց վանքի հարավային պատի հետևում, որտեղ առաջներում գտնվում էր վանքի բանջարանոցները։ Ճարտարապետ Ս.Կ.Ռոդիոնովի նախագծով հարավային պատից այն կողմի զառիվեր լանջը հավասարեցվեց լցված բնահողով, ստեղծվեց դրենաժային համակարգ, հատակագծվեցին հողատարածքները; նոր գերեզմանատան տարածքը շրջապատվեց աղյուսե պատերով և աշտարակներով, որոնք հատվեցին վանքի պատերը։ Նոր գերեզմանատան պլանավորման աշխատանքներում ակտիվ մասնակցություն է ունեցել նաև ճարտարապետ Ի.Պ.Մաշկովը, որը այդ ժամանակ զբաղվում էր Սմոլենսկի տաճարի ռեստավրացիայով։ 1904 թ.գերեզմանատան տարածքում տնկվեցին երիտասարդ ծառեր, որոնք և նշագրեցին գերեզմանատան երկայնական և լայնակի ծառուղիները։ Պաշտոնապես գերեզմանատան այդ հատվածը բացվեց 1904 թ., բայց թաղումներ սկսել էին կատարվում էին ավելի վաղ։ Ներկայումս գերեզմանատան այդ հատվածը ընդունված է անվանել «հին Նովոդևիչյան գերեզմանատուն»։


== Նովոդևիչյան գերեզմանատան հետագա ճակատագիրը ==
2007 թ-ին, Մստիսլավ Ռոստրոպովիչի մահից հետո, ՌԴ նախագահի գործերի կառավարիչ՝ Վլադիմիր Կոժինը հայտարարեց, որ այդ գերեզմանը կդառնա վերջինը այս գերեզմանատանը ազատ տարածքի բացակայության պատճառով։ Չնայած դրան, հետագայում մշակույթի և գիտության հայտին գործիչների հուղարկավորությունները շարունակվեցին։ Որպես ալտերնատիվ գերեզմանատներ պետական առաջին դեմքերի և քաղաքական գործիչների հուղարկավորության համար ծառայելու են Ֆեդերալ զինվորական հուշահամալիր-գերեզմանատունը և Տրոեկուրովյան գերեզմանատունը։


== Գերեզմանատանը թաղված հայեր ==
Գերեզմանատան շատ գերեզմաններ համարվում են մշակութային ժառանգության նմուշներ։ Այստեղ են թաղված հայազգի հայտնի գործիչներ, արվեստագետներ, զինվորականներ և գիտնականներ։

Ակոպով Ստեփան Հակոբի
Ալաբյան Կարո Սեմյոնի
Բաբաջանյան Համազասպ Խաչատուրի
Գերասիմով Ալեքսանդր
Ելյան Համո Սերգեյի
Իսակով Իվան Ստեփանի
Մելիք-Փաշայան Ալեքսանդր Շամիլի
Մերգելյան Սերգեյ Նիկիտիի
Մերկուրով Սերգեյ Դմիտրիի
Միկոյան Անաստաս Հովհաննեսի
Միկոյան Արտեմ Իվանի
Սարկիսյանց Գեորգի Գեորգիևիչ
Սիսակյան Նորայր Մարտիրոսի
Սպանդարյան Ստեփան Սուրենի


== Ծանոթագրություններ ==
Մալենգա (այլ կիրառումներ)

Մալենգա անվանումը կարող է ունենալ հետևյալ կիրառումները․

Մալենգա (Ուխտայի վտակ) - գետ Ռուսաստանում, հոսում է Կարելական ինքնավար հանրապետությունում և Արխանգելսկի մարզում,
Մալենգա (գյուղ, Բելոմորսկի շրջան) - գյուղ Ռուսաստանի Կարելիայի հանրապետության Բելոմորսկի շրջանի կազմում։
Թեհերան

Թեհերան, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Այրած

Այրած, Այրածո լեռ, Չըրըգ, Չըրըք, Ջրիկ, Քարծայր, Քերծեր, լեռ Կիլիկիայում, Զեյթուն քաղաքի հյուսիս կողմում։ Գագաթային մասը մերկ է, բուսականությունից զուրկ, այստեղից է դրա անունը։ Զեյթունի համար բնական պաշտպանական կետ է։ Առաջին անգամ հիշատակվում է Կարապետ Ուլնեցի կաթողիկոսի կողմից 1727 թվականին։ Այրած լեռի շրջանում մինչև 1918-20 թվականները բնակվում էին 30 հայեր։


== Ծանոթագրություններ ==
248

248 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 248 թվականն է, 
III դարի 48-րդ տարին։


== Դեպքեր ==


== Ծնունդներ ==


== Մահեր ==
Դեգտյարի (գյուղ, Սմոլենսկի շրջան)

Անվան այլ կիրառումների համար տե՛ս՝ Դեգտյարի (այլ կիրառումներ)Դեգտյարի (ռուս.՝ Дегтяри), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրաշ Կալայ-Սոնդերս

Անդրաշ Կալայ-Սոնդերս (հունգարերեն` András Kállay-Saunders, հունվարի 28, 1985(1985-01-28), Նյու Յորք, Նյու Յորք, ԱՄՆ), ամերիկա-հունգարացի երգիչ և երաժշտական պրոդյուսեր։ Նա իր «Running» երգով 2014 թվականի մայիսին ներկայացրել է Հունգարիան Եվրատեսիլ 2014 երգի մրցույթում։ Մրցույթի քվեարկության արդյունքում զբաղեցրել է 5-րդ հորիզոնականը։


== Ծանոթագրություններ ==
Պուդինգ

Պուդինգ (անգլ.՝ pudding), ձվով, շաքարավազով, կաթով և ալյուրով պատրաստված անգլիական աղանդեր, որը պատրաստված է գոլորշու վրա։ Պուդինգի վրա ավելացնում են մրգեր կամ քաղցրավենիք։ Պուդինգի սառեցումն իրականանում է հատուկ տարաների մեջ, չնայած դա պարտադիր չէ։ Սովորաբար մատուցվում է սառեցված վիճակում։
Անգլիայում պուդինգը համարվում է սուրբծննդյան սեղանի ուտեստ։ Մի քանի հարյուրամյակների ընթացքում բրիտանական կղզիների բնակիչներն Սուրբ ծննդի սեղանին դնում էին հատուկ շիլա՝ «պլամ պորիջ» (plum - սալոր + porridge - շիլա), եփած մսային արգանակի վրա։ Նրա վրա ավելացնում էին հացի նշխարներ, չամիչ, նուշ, սև սալորաչիր, մեղր և մատուցում շատ տաք վիճակում։ 13-րդ դարի սկզբին այդ անվանումը փոխակերպվեց պլամ պուդինգի՝ սուրբծննդյան սեղանի գլխավոր ուտեստներից մեկը։ Նրան նաև անվանում են «պուդինգ կրակի մեջ»- մինչ մատուցումը, վրան կոնյակ են լցնում և այրում։
Պուդինգը համարվում է ինքնուրույն աղանդերային ուտեստ, բայց և այնպես կարող է օգտագործվել ուրիշ աղանդերների պատրաստման համար, օրինակ՝ «Այերշեքե» կամ «Դանուբի ալիքներ»։


== Պուդինգը մշակույթում ==
Որպես անգլիական խոհանոցի ավանդական ուտեստ՝ պուդինգը միշտ հայտնվեւմ է անգլերեն դասական գրականությունում։

Լուիս Քերոլի «Ալիսը հայելու աշխարհում»-ի 9-րդ գլխում Ալիսին ծանոթացնում են պուդինգին։
Ագաթա Քրիսթիի պատմվածքների շարքը կրում է «Սուրբծննդյան պուդինգի արկածները» վերնագիրը։
Դիքենսի «Մեծ հույսեր» վեպի 2-րդ գլխում հերոսին ստիպում են պուդինգի խմորը 1 ժամ հունցել։
Շարլոթ Բրոնտեի «Ջեյն Էյր» վեպի 16-րդ գլխում գլխավոր հերոսուհին դիտում է Գրեյս Փուլին, երբ վերջինս ասում է, որ պինտայով և մի կտոր պուդինգեվ ճաշ կունենա։
Ջեյմս Գրինվուդի «Փոքրիկ շրջմոլիկը» պատմվածքում գողերը՝ գայթակղելով գլխավոր հերոսին մի կտոր պուդինգով, ստիպում են նրան գողություն անել։
Ջոան Ռոուլինգի «Հարի Փոթեր» վիպաշարում շատ հաճախ է նշվում տարբեր տեսակի պուդինգի անուններ (օրինակ՝ սուրբծննդյան պուդինգ  այլն)։
«Նանանայի գանձը» անիմե-ադապտացիայում գլխավոր հերոսուհին սիրում է տարբեր տեսակի պուդինգներ։
«Մերլին» անգլիական սերիալի 5-րդ եթերաշրջանի 2-րդ սերիայում բժիշկ Գայուսն իր սիրած պուդինգն առաջարկում է երիտասարդ կախարդ Մերլինին։
Հարլի Քուինը Ջոկերին անվանում է «Պուդինգ»։
Ավստրալիական մանկական գրականության առավել հայտնի ստեղծագործություններից մեկի՝ Նորման Լինդսիի (1918) «Կախարդական պուդինգ»-ի գլխավոր հերոսներից մեկը պուդինգ Ալբերտն է, որը չի վերջանում, ինչքան էլ որ նրան ուտեն։


== Աղբյուրներ ==
«Պուդինգ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
1911 wikisource Encyclopedia Britannica // Pudding
Տուկշա (Օպտյայի վտակ)

Անվան այլ կիրառումների համար տե՛ս՝ Տուկշա (այլ կիրառումներ)Տուկշա (ռուս.՝ Тукша), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Օպտյա գետի աջ ափում՝ 165 կմ հեռավորության վրա։ Գետի երկարությունը 41 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետի ջրատնտեսային տեղամասը Սվիր գետն է։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100812102000012997
Հիդրոլոգիական ուսումնասիրությունների կոդը - 102001299
Ավազանի կոդը - 01.04.01.008
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տիբավա (գյուղ, Սվալյավայի շրջան)

Տիբավա (ուկրաիներեն՝ Тибава), գյուղ Ուկրաինայի Անդրկարպատյան մարզի Սվալյավայի շրջանում։
Չճշտված տվյալներով Տիբավա գյուղում բնակվում էր 923 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուտնյա (Վիտեբետի վտակ)

Անվան այլ կիրառումների համար տե՛ս՝ Լյուտնյա (այլ կիրառումներ)Լյուտնյա (ռուս.՝ Лютня), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Վիտեբետ գետի ձախ ափին 64 կմ հեռավորության վրա։ Գետի երկարությունը 16 կմ է, ավազանի տարածքը 89,2 կմ2 է։ Գետի ակունքը գտնվում է Մարտինկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020070
Հիդրոլոգիական ուսումնասիրությունների կոդը - 110002007
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարմրաձոր (գետ)

Կարմրաձոր, գետակ Հայաստանի Սյունիքի մարզում, Մեռոնգետի օժանդակը։ Սկիզբ է առնում Բերդիկ լեռան հյուսիսային լանջից և Ճակատեն գյուղից 3 կմ արևելք միախառնվում մայր գետին։ Երկարությունը՝ 5 կմ։


== Ծանոթագրություններ ==
Կոպարո

Կոպարո (իտալերեն՝ Copparo), քաղաք Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 17859 մարդ։ Բնակչության միջին խտությունը՝ 115 մարդ/կմ²։ Զբաղեցնում է 157 կմ² տարածք։ Փոստային ինդեքս՝ 44034։ Հեռախոսային կոդը՝ (+39) 0532։
Կոմունայի հովանավորներն են սրբեր Պետրոս և Պողոս առաքյալները, տոնը նշվում է հունիսի 29-ին, և Սուրբ Լուչիա Սիրակուզացին, տոնը նշվում է դեկտեմբերի 13-ին։


== Ժողովրդագրություն ==
Բնակչության թվաքանակի փոփոխությունները.


== Արատքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Հաջի Ջավադ մզկիթ

Հաջի Ջավադ մզկիթ (ադրբ.՝ Hacı Cavad məscidi), մզկիթ Ադրբեջանի մայրաքաղաք Բաքվում՝ կառուցած  20-րդ դարի սկզբին։ Այն գտնվում է Բաքվի Յասամալ շրջանում, Ա. Շաիկ փողոցում։


== Հին մզկիթ ==

Առաջին մզկիթը կառուցվել է 1912 թվականին Հաջի Ջավադի կողմից։ Այս մզկիթը ուղղանկյունաձև հորինվածք ուներ։ Մզկիթը չուներ մինարեթ։  Բարձրությունը 6 մետր էր։ Մզկիթի մուտքի մոտ կան 3 քարային տապանագիրներ։ Տապանագիրներում գրված է, որ մզկիթը կառուցվել է 1912 թվականին։ Մզկիթն ունեցել է մեդրեսե։ Խորհրդային իշխանության առաջին տարիներին այս մզկիթը դադարեց իր գործունեությունը։ Ավելի ուշ, մեդրեսայի սենյակները տրվեցին մարդկանց ապրելու համար։ ԽՍՀՄ փլուզումից հետո Բաքվում մզկիթները նորից սկսեցին գործել։ Հաջի Ջավադի մզկիթը վերականգնվել և այժմ գործում է։


== Նոր մզկիթ ==
2017 թվականի հուլիսի 2-ին սկսվեց նոր մզկիթի շենքի կառուցումը։ Նոր շենքի բացումը տեղի ունեցավ 2018 թվականի ապրիլի 12-ին։ Հաջի Ջավադ մզկիթի նոր շենքը զբաղեցնում է 1200 քառակուսի մետր տարածք։ Գմբեթի բարձրությունը 18 մետր է, իսկ բարձրությունը` 33.7 մետր։ Մզկիթի առաջին հարկը նախատեսված է տղամարդկանց, իսկ երկրորդ հարկը՝ կանանց համար։


== Պատկերասրահ ==

		
		
		


== Տես նաև ==
Բեկլյար մզկիթ
Ջումա մզկիթ (Բաքու)
Մուհամմեդ մզկիթ (Բաքու)


== Ծանոթագրություններ ==
Մահաբոդհի

Մահաբոդհի տաճար (սանսկրիտ՝ महाबोधिमन्दिर, անգլ.՝ Mahabodhi Temple), հայտնի բուդդիսկան տաճար Բիհար նահանգի Բոդհ Գայայում, որը տեղակայված է այն տեղում, որտեղ Գուատամա Սիդհարտհան հասել է լուսավորվածության և դարձել Բուդդա։ Բոդհ Գայան գտնվում է Պատնա քաղաքից 96 կիլոմետր հեռավորության վրա։ Տաճարային համալիրի մեջ է մտնում նաև սուրբ Դոբհայի ծառը։ Այս ծառն աճեցվել է Շրի Մահա Բոդհի ծառի սերմերից Շրի Լանկայում, որն, իր հերթին, առաջացել է Մահաբոդհայի իրական ծառից, որի տակ լուսավորվածության է հասել Բուդդան։

2002 թվականին Մահաբոդհի տաճարն ընգրկվել է ՅՈՒՆԵՍԿՕ-ի համաշխարհային ժառանգության ցանկում։


== Քանդակներ ==


== Ծանոթագրություններ ==


== Գրականություն ==
Horner, I.B. (trans.) (1975; reprinted 2000). The Minor Anthologies of the Pali Canon (Part III): 'Chronicle of Buddhas' (Buddhavamsa) and 'Basket of Conduct' (Cariyapitaka).  Oxford: Pali Text Society. 0-86013-072-X.
Doyle Tara N. (2003-09-11)։ Liberate the Mahabodhi Temple! Socially Engaged Buddhism, Dalit-Style. In: Steven Heine, Charles Prebish (eds), Buddhism in the Modern World։ Oxford University Press։ էջեր 249–280։ ISBN 0-19-514698-0 
Kinnard, Jacob N. (1998). When Is The Buddha Not the Buddha? The Hindu/Buddhist Battle over Bodhgayā and Its Buddha Image, Journal of the American Academy of Religion 66 (4), 817–839
Knopf, Rainer (2000). Bodh-Gaya: Ein internationales Zentrum des Buddhismus in nicht-buddhistischer Umgebung, Internationales Asienforum 31 (3–4), 289–314
An Introduction to Indian Art։ NCERT։ 2012։ ISBN 978-93-5007-187-8։ Արխիվացված է օրիգինալից 2020-02-15-ին։ Վերցված է 2020-02-21 
von Schroeder, Ulrich (2001). Buddhist Sculptures in Tibet. Vol. One: India & Nepal; Vol. Two: Tibet & China. Hong Kong: Visual Dharma Publications, Ltd. 962-7049-07-7. Mahãbodhi temple, known to the Tibetans as rDo rje gdan («dorje den») (Skt.: Vajrāsana), pp. 103, 212, 216, 219, 246, 320–351, 356, 360, 369, 395–396, 677, 707–708, 870, 1242; Fig. IV–1. Replicas of the Mahābodhi temple in Tibet, pp. 321–351; Figs. IV–2–5; Pls. 111, 112, 113A–C, 113D–F, 114A–C, 114D–F, 115A–C, 115D–F.


== Արտաքին հղումներ ==
Land Enlightenment of the Buddha
Mahabodhi Temple and attraction around it Archived 2015-05-02 at the Wayback Machine.
Bodhgaya News
UNESCO World Heritage


== Աղբյուրներ ==
Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, 0300062176
Michell, George, The Penguin Guide to the Monuments of India, Volume 1: Buddhist, Jain, Hindu, 1989, Penguin Books, 01400814451.https://www.buddhistdoor.net/news/bodh-gayas-mahabodhi-temple-to-receive-new-hi-tech-illumination-system
Մարտինովկա (Տարասովսկի շրջան)

Անվան այլ կիրառումների համար տե՛ս՝ Մարտինովկա (այլ կիրառումներ)Մարտինովկա (ռուս.՝ Мартыновка), գյուղ Ռուսաստանի Ռոստովի մարզի Տարասովսկի շրջանում։ Կուրնո-Լիպովսկի գյուղական համայնքի վարչական կենտրոնն է։
Բերշադ

Բերշադ (ուկրաիներեն՝ Бершадь), քաղաք Ուկրաինայի Վիննիցայի մարզի Բերշադի շրջանում, շրջկենտրոն։
2001 թվականի տվյալներով Բերշադ քաղաքում բնակվում էր մոտ 13 300 մարդ։ Բնակավայրը զբաղեցնում է 7,14 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պոդելցիգ

Պոդելցիգ  (գերմ.՝ Podelzig), կոմունա Գերմանիայի Բրանդենբուրգ հողատարծքում։
Գտնվում է Մերկիշ Օդերլանդ շրջանում։ Ենթարկվում է Բարնիմ Լեբուսի կառավարությանը։ Բնակչությունը կազմում է 951 մարդ (ըստ 2010 թվականի դեկտեմբերի 30-ի) ։ Տարածքը կազմում է 25,14 կմ²։ Պաշտոնական կոդ՝ 12 0 64 388։


== Արտաքին հղումներ ==
Պաշտոնական կայք


== Ծանոթագրություններ ==
Սարբայ (Ույազիի վտակ)

Սարբայ  (ռուս.՝ Сарбай), գետ հոսում է Բաշկորտոստանի Միյակինսկի շրջանում։ Սարբայը թափվում է Ույազի ձախ ափին, 41 կմ հեռավորության վրա, գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Դյոմա գետն է, գետի ենթաավազանը Բելայա գետն է։ Գետավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 10010201312111100024540
Հիդրոլոգիական ուսումնասիրությունների կոդը -  111102454
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շչելկանովո (գյուղ, Ռոսիյսկե գյուղական բնակավայր)

Անվան այլ կիրառումների համար տե՛ս՝ ՇչելկանովոՇչելկանովո (ռուս.՝ Щелканово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաքիքի

Աբու Մանսուր Մուհամմադ Իբն Ահմեդ կամ Դաքիքի (10-րդ դար, Խորասան, Իրան - 977), պարսկա-տաջիկական բանաստեղծ։ Դաքիքիից պահպանվել են մեկ քասիդ, քնարական բանաստեղծություններ և «Շահնամե»-ից գլուխներ (988 երկտող, ըստ որոշ աղբյուրների՝ 5 հազար երկտող), որոնք Ֆիրդուսին ընդգրկել է համանուն դյուցազներզության մեջ։ Արդեն իսկ պատանեկան տարիքում Դաքիքին աչքի է ընկել բանաստեղծական ձիրքով։ 25 տարեկանից դարձել է պալատական բանաստեղծ։ Սպանվել է ստեղծագործական ուժերի ծաղկման շրջանում՝ մոտավորապես 35 տարեկան հասակում, իր ստրուկի ձեռքով։
Դաքիքին շուբիյայի ներկայացուցիչ է, հոսանք, որն արտահայտում է խալիֆաթից անկախ լինելու ձգտում և փառաբանում հայրենի ավանդույթներն ու սովորույթները։ Դաքիքիի բանաստեղծություններն աչքի են ընկնում լեզվի պատկերավորությամբ, փոխաբերությունների առատությամբ։


== Ծանոթագրություններ ==


== Գրականություն ==
«Рудаки и поэты его времени, сборник»; Л., 1985 (Библиотека поэта); с. 152—209.
«Антология таджикской поэзии, сборник»; М. ГИХЛ, 1951 г.; с. 108—114. И в изд. 1957 г.
«Поэзия народов СССР IV—XVIII веков»; М., « Художественная литература», 1972 г. (Библиотека всемирной литературы. Серия первая). т. 55; с. 111—114.
Эте (Ethé) «Die höfische u. romantische Poesie der Perser» (Гамбург, 1887).
Эте (Ethé) «Rudagi’s Vorläufer und Zeitgenossen», («Morgenländische Forschungen» II, Лпц., 1875)


== Աղբյուրներ ==
Frye R. N. (1975)։ «The Sāmānids»։  in Frye R. N.։ The Cambridge History of Iran, Volume 4: From the Arab Invasion to the Saljuqs։ Cambridge: Cambridge University Press։ էջեր 136–161։ ISBN 978-0-521-20093-6 
Litvinsky Ahmad Hasan Dani (1998)։ History of Civilizations of Central Asia: Age of Achievement, A.D. 750 to the end of the 15th-century։ UNESCO։ ISBN 9789231032110 
Khaleghi-Motlagh Djalal (1993)։ «DAQĪQĪ, ABŪ MANṢŪR AḤMAD»։ Encyclopaedia Iranica, Vol. VI, Fasc. 6։ էջեր 661–662 
Williams Alan, Stewart Sarah (2016)։ The Zoroastrian Flame: Exploring Religion, History and Tradition։ I.B.Tauris։ էջեր 1–400։ ISBN 9780857728869
Խիխաձիրի

Խիխաձիրի (վրաց.՝ ხიხაძირი), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1240 մետր բարձրության վրա։ Շրջկենտրոն Խուլոյից 41 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 455 մարդ։


== Ծանոթագրություններ ==
Լեոնարդո Բալերդի

Լեոնարդո Բալերդի (իսպ.՝ Leonardo Balerdi, հունվարի 26, 1999(1999-01-26), Villa Mercedes, Սան Լուիս, Արգենտինա), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Բորուսիա Դորտմունդի և Արգենտինայի ազգային հավաքականի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Բոկա Խունիորս ===
Բալերդին Բոկա Խունիորսի ակադեմիայի սան է։ Իր պրոֆեսիոնալ դեբյուտը նշեց 2018 թվականի օգոստոսի 27-ին՝ թիմի մեկնարկային կազմում խաղադաշտ դուրս գալով Ատլետիկո Ուրականի դեմ խաղում։ Հաջորդ հանդիպումը անցկացրեց հոկտեմբերի 20-ին՝ Ռոսարիո Սենտրալի դեմ խաղում։ Բոկա Խունիորսի առաջին թիմի կազմում Բալերդին անցկացրեց 5 հանդիպում՝ այս խաղերում ստանալով 2 դեղին քարտ։


=== Բորուսիա Դորտմունդ ===
2019 թվականի հունվարի 14-ին Բալերդին 4.5 տարվա պայմանագիր կնքեց Բորուսիա Դորտմունդի հետ։ Ակումբը նրա համար վճարեց 15 միլիոն եվրո։


== Միջազգային կարիերա ==
Բալերդին ներկայացրել է Արգենտինան մինչև 20 և մինչև 23 տարեկանների երիտասարդական հավաքականներում։ Արգենտինայի ազգային հավաքական նա առաջին անգամ հրավիրվեց 2019 թվականի օգոստոսի 11-ին՝ Չիլիի և Մեքսիկայի դեմ ընկերական խաղերի համար։ Իր դեբյուտը ազգային հավաքականում նշեց սեպտեմբերի 11-ին՝ փոխարինման մտնելով Մեքսիկայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 19-ի դրությամբ


=== Միջազգային վիճակագրություն ===
2019 թվականի նոյեմբերի 19-ի դրությամբ


== Ծանոթագրություններ ==


== Արտաքին հղումներ ==
Բալերդիի պաշտոնական Տվիտերի էջը
Բալերդիի պաշտոնական Ինստագրամի էջը
Բալերդին transfermarkt-ում
Բալերդին soccerbase.com-ում
Բալերդին WhoScored.com կայքում
Բալերդին Բորուսիա Դորտմունդի պաշտոնական կայքում
Բալերդին Բունդեսլիգայի պաշտոնական կայքում(չաշխատող հղում)
Բալերդին ՈՒԵՖԱ-ի պաշտոնական կայքում
ﻱ

Յա, (արաբ․՝ ﻱ‎‎) Արաբերենի այբուբենի վերջին տառը։ Հայերենում համապատասխանում է «Յ» տառին։


== ﻱ տառի միացումը ==


== Տես նաև ==
Արաբերեն
Արաբերենի այբուբեն
Պրիմեյրա Կրուս

Պրիմեյրա Կրուս (պորտ.՝ Primeira Cruz), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Լենսոյս Մարանենսիս գավառի կազմի մեջ։ Բնակչությունը կազմում է 12 545 մարդ՝ 2006 թվականի տվյալներով։ Գրավում է 1 367,833 կմ² տարածք։ Բնակչության խտությունը՝ 9,2 մարդ/կմ²։


== Պատմություն ==
Քաղաքը հիմնադրվել է 1947 թվականի հոկտեմբերի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 10.727.591,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 905,66 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,557 (տվյալները ՄԱԿ-ի զարգացման ծրագրի)


== Ծանոթագրություններ ==
Պիլիս

Պիլիս (ռուս.՝ Пилыс), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Շիես գետի աջ ափին՝ 29 կմ հեռավորության վրա։ Գետի երկարությունը 117 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023665
Հիդրոլոգիական ուսումնասիրությունների կոդը - 103002366
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆոկուս (ֆիլմ, 2015)

Ֆոկուս (անգլ.՝ Focus), ամերիկյան արտադրության կրիմինալ տրագիկոմեդիա։ Ֆիլմի ռեժիսորներն ու սցենարիստները Գլեն Ֆիկարան ու Ջոն Ռեկուան են։ Ֆիլմի գլխավոր դերակատարներն են Ուիլ Սմիթը, Մարգո Ռոբբին և Ռոդրիգո Սանտորոն։ ԱՄՆ-ում ֆիլմի պրեմիերան կայացել է 2015 թվականի փետրվարի 27-ին։


== Սյուժե ==
Հմուտ կողոպտողը իր խումբ է վերցնում երիտասարդ հմայիչ մի աղջկա, սակայն ամեն ինչ խառնվում է իրար, երբ նրանց մոտ սկսվում է սիրավեպ։


== Դերերում ==
Ուիլ Սմիթ` Նիքի Սփուրջն
Մարգո Ռոբբի` Ջեսս Բերեթ
Ռոդրիգո Սանտորո` Գարիգա
Ջերալդ Մաքռեյնի` Բաքի Սփուր/Օուենս
Բ. Դ. Վոնգ` Լիուան Թսի
Ռոբերտ Թեյլոր` Մաքիվն
Դոմինիք Ֆումուզա՝ Ջարեդ
Բրեննան Բրաուն՝ Հորսթ
Գրիֆ Ֆուրսթ՝ Գարեթ
Ադրիան Մարտինեզ՝ Ֆարհադ
Ալֆրեդ Թումբլի՝ Դոգս


== Նկարահանումներ ==
Ֆիլմը նկարահանվել է Բուենոս Այրեսում և Նոր Օռլեանում։


== Հետաքրքիր փաստեր ==
Սկզբնական շրջանում գլխավոր դերերը առաջարկվել էին Ռայան Գոսլինգին ու Էմմա Սթոունին։
Ռայան Գոսլինգի հեռանալուց հետո գլխավոր դերը առաջարկվել է Բրեդ Փիթին ու Բեն Աֆլեքին։
Քրիստեն Ստյուարտը հրաժարվել է խաղալ ֆիլմում, քանի որ նրա և Ուիլ Սմիթի տարիքային տարբերությունը բավականին մեծ է։


== Ծանոթագրություններ ==


== Արտաքին հղումներ ==
Պաշտոնական կայք
«Ֆոկուս» ֆիլմը ԿինոՊոիսկ կայքում
«Ֆոկուս» ֆիլմը Internet Movie Database կայքում
«Ֆոկուս» ֆիլմը Rotten Tomatoes կայքում
Պլասակ (Ծովափնյա Շարանտի գավառ)

Պլասակ (ֆր.՝ Plassac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժենի դը Սանտոնժ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17279։


== Բնակչություն ==
Համայնքի բնակչությունը 2010 թվականին կազմում էր 630 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պլասակի վիճակագրության ազգային ինստիտուտ (ֆր.)
Ռեկուրսոլանդիա

Ռեկուրսոլանդիա  (պորտ.՝ Recursolândia), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Ժալամանի գավառի կազմի մեջ։ Բնակչությունը կազմում է 3896 մարդ՝ 2006 թվականի տվյալներով։ Գրավում է 2 216,650 կմ2 տարածք։ Բնակչության խտությունը՝ 1,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 5.804.586,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.635,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,567 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Ռեկուրսոլանդիայի մասին
Յուջին

Քիմ Յու-ջին (մարտի 3, 1981(1981-03-03), Սեուլ, Հարավային Կորեա), պրոֆեսիոնալ հայտնի որպես Յուջին, հարավկորեացի երգչուհի և դերասանուհի։ Հայտնի է Պենտհաուս հեռուստասերիալում Յունհիի դերով։


== Սկավառակագրություն ==


=== Ներդրում սաունդթրեքներում ===


=== Մասնակցություն ալբոմներում ===


== Ֆիլմագրություն ==


=== Ֆիլմ ===


=== Բազմազան շոու ===


== Երաժշտական թատրոն ==


== Գրքեր ==
2009 Յուջինի գեղեցկության գաղտնիքները
2011 Յուջինին հասկացել է, դա գեղեցկությունն է


== Ծանոթագրություններ ==


== Արտաքին հղումներ ==
commons category inline, Eugene (actress)
Հրազդան մարզադաշտ

«Հրազդան» կենտրոնական մարզադաշտ, ֆուտբոլային մարզադաշտ Երևան քաղաքում։


== Պատմություն ==
Բացվել է 1971 թվականին։
«Հրազդան» մարզադաշտը կառուցվել է նավթային մագնատ «Գալուստ Գյուլբենկյան» հիմնադրամի ֆինանսական աջակցությամբ 1970-1971 թվականներին Հրազդան գետի լանջին, որից էլ փաստացի ստացել է իր անունը։ Մարզադաշտի բացումը տեղի է ունեցել 1971 թվականի մայիսի 19-ին։ Խորհրդային ժամանակներում խոշորագույն մարզադաշտերից մեկն էր ողջ Խորհրդային Միությունում։
Հենց այս մարզադաշտում «Արարատ» թիմի ֆուտբոլասերները ականատես եղան ակումբի հաղթանակներին, ինչը հանգեցրել է 1973 թվականի գավաթի հաղթանակի։
Տարողությունը՝ 53600 մարդ, այդ թվում Յարուս՝ 16900 մարդ, Հյուսիսային տրիբունա՝ 11750 մարդ, Հարավային տրիբունա՝ 11750 մարդ, Արևմտյան տրիբունա՝ 8100 մարդ, Արևելյան տրիբունա՝ 5100 մարդ։
2003 թվականին ՀՀ կառավարության որոշմամբ մարզադաշտը ուղղակի վաճառքի ձևով վաճառվել է ««Հրազդան» մարզաթատերական համալիր» վարձակալական ձեռնարկությանը, որը պատկանում է ԱԺ պատգամավոր Աշոտ Աղաբաբյանին։
2015 թվականի հունիսին մարզադաշտը Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության առաջին ատյանի դատարանի որոշմամբ ճանաչվել է սնանկ։


== Ծանոթագրություններ ==
(3746) Հեյուան

(3746) Հեյուան (անգլ.՝ Heyuan), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 8-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,175189 ա. մ., առավելագույնը մոտենում է 2,3819 ա. մ. հեռավորության վրա և հեռանում 3,9685 ա. մ.։ Արեգակի շուրջ մեկ ամբողջական պտույտ է կատարում 2066,58 երկրային օրվա ընթացքում, իր ուղեծրով շարժվելով միջինում 0,174201 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3746) Հեյուան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վրաշարժ

Վրաշարժ, ապարների աններդաշնակ տեղադրման ձև։ Առաջանում է տեկտոնական շարժումների ընթացքում։ Ձևավորվում է, երբ ապարների որոշ զանգվածներ երկրակեղևի խզվածքի թեք հարթությամբ վրաշարժվում են ուրիշ զանգվածների նկատմամբ։ Ըստ այդ հարթության թեքության անկյան՝ վրաշարժերը լինում են մեղմաթեք և զառիկող։ Վրաշարժերը հաճախ դառնում են այն պառկած ծալքերի հետագա զարգացումը, որոնց շրջված թևը ձգված է և ճմլված։
Գինու գավաթը (նկար)

«Գինու գավաթը» (այլ անվանումներ՝ «Տիկինն ու ազնվայրը գինի են խմում», հոլ.՝ Het glas wijn), բարոկկո դարաշրջանի հոլանդացի հռչակավոր գեղանկարիչ, հոլանդական գեղանկարչության ոսկե դարաշրջանի ներկայացուցիչ Յան Վերմեերի նկարը։ Կտավը հեղինակը վրձնել է 1658 թվականին։ Յուղաներկով կտավի չափերն են՝ 66.3 × 76.5 սմ։ Այսօր «Գինու գավաթը» ստեղծագործությունը պահպանվում և ցուցադրվում է գերմանական Բեռլինի պատկերասրահում։


== Պատմություն և սյուժե ==
Յան Վերմեերը 27 տարեկան հասակում էր, երբ նկարեց «Գինու գավաթը» ստեղծագործությունը։ Արվեստի պատմաբան Վալթեր Լիդտկեն մի առիթով գրել է.

Սեղանի շուրջ նստած մարդկանց և գինի համտեսող կանանց նկարելու գաղափարը Յան Վերմեերի մոտ առաջացել է Պիտեր դե Հոոխի վրձնին պատկանող «Հոլանդական բակ» կտավի ազդեցությամբ։
Սակայն Յան Վերմեերի նկարը բավականաչափ տարբերվում է Պիտեր դե Հոոխի աշխատանքից։ «Գինու գավաթը» ստեղծագործության ինտերիերը լրիվ այլ է, այն ինչ-որ սենյակի մեջ է, իսկ նախատիպը հանդիսացող կտավի ինտերիերը բացօթյա տեսարան է։
Կտավի երկու հերոսների հանդերձանքը, ասեղնագործ սփռոցը, դիմացի պատին փակցրած նկարի ոսկեջրված շրջանակը, ինչպես նաև ձախ կողմում գտնվող պատուհանի վիտրաժի վրայի զինանշանը ենթադրում են հարուստ պաճուճանքի մասին, ինչը բացակայում է «Հոլանդական բակ» ստեղծագործությունում։

Կտավում ներկայացված տեսարանն իրենից ենթադրում է սիրատածության կամ հոգածման ինչ-որ մի տարատեսակ։ «Գինու գավաթը» ստեղծագործության գործող հերոսները երկուսն են՝ տղամարդը և գինի ըմպող կինը, որոնց ինքնությունը բացահայտված չէ։ Կինը, որի ձեռքին գինու գավաթն է, դատարկել է ցվերջ ու պահել է շուրթերին։ Իսկ տղամարդը, որը հետևում է կնոջը, փորձում է հնարավորինս շատ գինի խմեցնել կնոջը։ Դիմացի աթոռին Յան Վերմեերը նկարել է երաժշտական գործիք՝ քնար, իսկ սեղանին՝ նոտաների ձեռնարկներ։


== Ծանոթագրություններ ==


== Գրականություն ==
Тарасова, Мария Владимировна Специфика диалога-отношения зрителя и художественного произведения «Бокал вина» Яна Вермеера Делфтского // Успехи современного естествознания. — 2004. — № 6. — С. 88—89.
Gowing, Lawrence. Vermeer. University of California Press; 1 edition 5 December 1997. ISBN 0-520-21276-2.
Liedtke, Walter. "Vermeer and the Delft School". New York: Metropolitan Museum of Art, 2001. ISBN 0-300-08848-5.
Wheelock, Arthur. Vermeer. Yale University Press; 1st edition, 25 October 1995. ISBN 0-300-06558-2.
Norbert Schneider: Vermeer sämtliche Gemälde. Taschen, Köln 2004, ISBN 3-8228-6377-7.
Arthur K. Wheelock: Vermeer. DuMont, Köln 2003, ISBN 3-8321-7339-0.
Jan Kelch, Rainald Grosshans (Hrsg.): Gemäldegalerie Berlin, 50 Meisterwerke. Scala, London 2001, ISBN 3-8030-4022-1.
Tilmann von Stockhausen: Gemäldegalerie Berlin. Die Geschichte ihrer Erwerbungspolitik 1830–1904. Nicolai, Berlin 2000, ISBN 3-87584-769-0.


== Արտաքին հղումներ ==
Sie sind jetzt hier: Staatliche Museen zu Berlin Archived 2011-02-11 at the Wayback Machine.
Զեյդլիցիա

Զեյդլիցիա (լատ.՝ Seidlitzia), թելուկազգիների ընտանիքի միամյա խոտաբույսերի ցեղ։


== Կենսաբանական նկարագիր ==
Ցողունը հիմքից փռվող-ճյուղավորվող է, սպիտակ, երկարությունը ՝ 10-50 սմ։ Մերկ բույս է։ Տերևները մսալի են, հակադիր, թխակապույտ (աշնանը՝ կարմրավուն), գլանաձև, աղեղնաձև կորացած։ Վերին տերևները հիմքի մասում լայնացած են, տերևածոցերում՝ կարճ մազափնջով և մեկական ծաղկով։ Ծաղիկները երկսեռ են, ծաղկապատը՝ թաղանթավոր, կարմրավուն։ Ծաղկում է հուլիսի երկրորդ կեսին։ Պտուղը հորիզոնական է՝ հարթ պտղապատյանով։ Զեյդլիցիան հողի թույլ աղիության ցուցիչ է։


== Տեսակներ ==
Հայտնի է 2, ՀՀ-ում՝ 1 տեսակ՝ զեյդլիցիա ծաղկավետ (Տ. florida)։ Տարածված է Սյունիքի և Արարատյան դաշտի բոլոր մարզերում։ Աճում է թեթևակի աղուտ ավազակավային հողերում։


== Ծանոթագրություններ ==
Կատարի դրոշ

Կատարի դրոշը Կատարի պետական խորհրդանիշներից է։ Այն սահմանված է Կատարի Սահմանադրությամբ և դրոշի մասին օրենքով։ Կազմված է մուգ կարմիր և սպիտակ գույներից, լայնքի և երկայնքի 11։28 հարաբերակցությամբ։
Ասլան (լեռ)

Անվան այլ կիրառումների համար տե՛ս՝ Ասլան (այլ կիրառումներ)Ասլան, լեռնագագաթ Հայկական լեռնաշխարհում, Հայկական պար լեռնաշղթայում, Մեծ Մասիսից արևմուտք, Սինակ լեռնագագաթի արևմուտքում։


== Ծանոթագրություններ ==